ส่วนที่ 1

ข้อมูลสรุป (Executive Summary)

บริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) (ชื่อเดิม บริษัท ทราฟฟิกคอร์นเนอร์
โอลดิ้งส์ จำกัด (มหาชน)) ก่อตั้งเมื่อวันที่ 5 พฤศจิกายน 2544 ด้วยทุนจดทะเบียน 15 ล้านบาท
มีวัตถุประสงค์เพื่อประกอบธุรกิจด้านการลงทุนในบริษัทที่ทำธุรกิจสื่อ
โดยเน้นการบริหารการตลาดในด้านข่าวและด้านกีฬา ผ่านสื่อวิทยุและโทรทัศน์
ภายหลังมีการควบรวมกับ บริษัท เอ็ม พิคเจอร์ส จำกัด เพื่อขยายฐานธุรกิจเข้าสู่ธุรกิจภาพยนตร์
เพื่อจัดจำหน่ายสิทธิภาพยนต์แก่โรงภาพยนต์, ผู้ผลิต VCD, DVD, Blue Ray, ผู้ประกอบการ
Free TV และ/หรือ Cable TV, ผู้ประกอบการ Pay TV และ/หรือ Pay Digital Cable TV

บริษัทมีการเข้าลงทุนในกิจการที่เกี่ยวข้องกับเทคโนโลยีสารสนเทศและการสื่อสาร
ทั้งด้านสื่อบันเทิงทาง โรงภาพยนตร์, ทางโทรทัศน์ สื่อบันเทิงทางวิทยุและกิจกรรมพิเศษ
ตลอดจนสื่อสิ่งพิมพ์ผ่านบริษัทย่อยต่างๆ โดยปัจจุบันบริษัทมีเงินลงทุนในบริษัทย่อยจำนวน 6 บริษัท คือ

1)  บริษัท เอ็ม พิคเจอร์ส จำกัด (ลงทุนในเดือน กุมภาพันธ์ 2551)

2)  *บริษัท ทีวี ฟอรัม จำกัด

3)  *บริษัท ดรีม มีเดีย จำกัด

4)  *บริษัท อินเซนพลัส (ประเทศไทย) จำกัด

5)  *บริษัท ทราฟฟิกคอร์นเนอร์ เรดิโอ จำกัด

6)  *บริษัท รวมโอทอป จำกัด

    ข้อมูลโดยสรุปในการดำเนินธุรกิจของกลุ่มบริษัท

    1. บริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) (MPIC)

  บริษัทดำเนินธุรกิจด้านการลงทุนในบริษัทที่ทำธุรกิจสื่อ
  โดยเน้นการบริหารการตลาดในด้านข่าวและด้านกีฬา ผ่านสื่อวิทยุและโทรทัศน์
  โดยปัจจุบันบริษัทเป็นผู้ดำเนินการถ่ายทอดสดการแข่งขันฟุตบอลเอฟ เอ คัพ ประจำปี
  2550/2551 ซึ่งสิ้นสุดสัญญาการถ่ายทอดสดในเดือนมิถุนายน 2551
  และถ่ายทอดสดการแข่งขันฟุตบอลเยอรมันบุนเดสลีกา และฟุตบอลอิตาลีกัลโช่ ซีรี่อาร์
  ซึ่งสิ้นสุดสัญญาการถ่ายทอดสดในเดือนพฤษภาคม 2551 และซื้อสิทธิภาพยนตร์ไทยเรื่อง หวานขม
  Bitter Sweet Boy Podd

ในปี 2551 รายได้ของ MPIC คิดเป็นอัตราร้อยละ 22.98 (หักรายการระหว่างกัน)
ของรายได้รวมในงบกำไรขาดทุนรวม

2. บริษัท เอ็ม พิคเจอร์ส จำกัด (MP)

  ดำเนินธุรกิจเกี่ยวกับธุรกิจภาพยนต์ โดยเป็นผู้นำเข้าลิขสิทธิ์ภาพยนตร์จากต่างประเทศ
  โดยซื้อลิขสิทธิ์ภาพยนตร์จากงานเทศกาลภาพยนตร์ต่างๆ เข้ามาเพื่อฉายผ่านโรงภาพยนตร์
  และอนุญาตให้สิทธิโดยมีค่าตอบแทน แก่ผู้ประกอบธุรกิจโฮมเอ็นเตอร์เทนเม้นท์ ในการจัดทำ/ผลิต
  VCD, DVD, Blue Ray, อนุญาตให้สิทธิโดยมีค่าตอบแทน
  เพื่อออกอากาศภาพยนตร์สิทธิของบริษัทผ่าน Free TV และ Cable TV

  ในปี 2551 รายได้ของ MP คิดเป็นอัตราร้อยละ 73.52 (หักรายการระหว่างกัน)
  ของรายได้รวมในงบกำไรขาดทุนรวม

3. * บริษัท ทีวี ฟอรัม จำกัด (TVF)

  ดำเนินธุรกิจบริหารการตลาดและสื่อโฆษณา
  โดยเป็นผู้ให้เช่าอุปกรณ์การผลิตรายการและเป็นตัวแทนในการขายสื่อโฆษณา
  บริษัทหยุดดำเนินการชั่วคราวตั้งแต่เดือน ธันวาคม 2551

  ในปี 2551 รายได้ของ TVF คิดเป็นอัตราร้อยละ 0.54 (หักรายการระหว่างกัน)
  ของรายได้รวมในงบกำไรขาดทุนรวม

4. * บริษัท ดรีม มีเดีย จำกัด (DREAM)

ดำเนินธุรกิจเกี่ยวกับข่าวสาร ซึ่งถ่ายทอดผ่านสื่อประเภทต่างๆ ได้แก่ สื่อโทรทัศน์ สื่อวิทยุ
และสื่อเทคโนโลยี เช่น โทรศัพท์เคลื่อนที่
ปัจจุบันเป็นผู้ดำเนินรายการข่าวต้นชั่วโมงให้กับสถานีวิทยุของกรมประชาสัมพันธ์
และให้บริการรายงานข่าวบนมือถือผ่านระบบ SMS ทั้งภาษาไทยและภาษาอังกฤษภายใต้ชื่อ
สมาร์ทนิวส์ บริษัทหยุดดำเนินการชั่วคราวตั้งแต่เดือน กุมภาพันธ์ 2549 เป็นต้นมา

  ในปี 2551 รายได้ของ DREAM คิดเป็นอัตราร้อยละ 0.77 (หักรายการระหว่างกัน)
  ของรายได้รวมในงบกำไรขาดทุนรวม

5. * บริษัท อินเซนพลัส (ประเทศไทย) จำกัด (ICPT)

  ดำเนินธุรกิจเป็นผู้ให้บริการครบวงจรสำหรับระบบบริหารความสัมพันธ์กับลูกค้า (CRM)
  รวมทั้งให้บริการ ด้านการบริหารการตลาดแก่ลูกค้าในภูมิภาคเอเชีย โดยมีลูกค้าที่สำคัญ ได้แก่
  Honda Automobile (Thailand) Co., Ltd. และ Dumex Ltd. เป็นต้น
  บริษัทหยุดการดำเนินการชั่วคราวตั้งแต่เดือน พฤศจิกายน 2551 เป็นต้นมา

  ในปี 2551 รายได้ของ ICPT คิดเป็นอัตราร้อยละ 2.13 (หักรายการระหว่างกัน)
  ของรายได้รวมในงบกำไรขาดทุนรวม

6. * บริษัท ทราฟฟิกคอร์นเนอร์ เรดิโอ จำกัด (TCR)

ดำเนินธุรกิจด้านสื่อบันเทิงทางวิทยุ ผ่านทางสถานีวิทยุความถี่ระบบ เอฟ.เอ็ม. (F.M.) และระบบ
เอ.เอ็ม. (A.M.) ทั่วประเทศ
ปัจจุบันได้เปลี่ยนแปลงการดำเนินงานของธุรกิจโดยการคืนคลื่นความถี่ให้แก่เจ้าของเดิม
ทำให้บริษัทหยุดการดำเนินธุรกิจวิทยุเป็นการชั่วคราวตั้งแต่ ปี 2548 เป็นต้นมา

ในปี 2551 รายได้ของ TCR คิดเป็น อัตราร้อยละ 0.06 (หักรายการระหว่างกัน)
ของรายได้รวมในงบกำไรขาดทุนรวม

7. * บริษัท รวมโอทอป จำกัด (OTP)

  ดำเนินธุรกิจเกี่ยวกับผลิตภัณฑ์สินค้า OTOP
  ซึ่งเป็นแนวคิดของอดีตผู้ถือหุ้นรายใหญ่และกรรมการบริษัท
  แต่เนื่องจากได้มีการเปลี่ยนแปลงผู้ถือหุ้นรายใหญ่ในปลายเดือนธันวาคม 2549
  จึงหยุดการดำเนินธุรกิจเป็นการชั่วคราว

ในปี 2551 บริษัทฯ มีสินทรัพย์รวม 604.15 ล้านบาท หนี้สินรวม 395.06 ล้านบาท กำไร
(ขาดทุน) สุทธิทั้งสิ้น (224.40) ล้านบาท

* หมายเหตุ ปัจจุบันบริษัทลดการประกอบธุริจสื่อกีฬาลงโดยการหยุดประกอบกิจการใน ข้อ 3 – ข้อ
6

ณ วันที่ 7 กุมภาพันธ์ 2551 บริษัทมีทุนจดทะเบียน 360,000,000 บาท และทุนเรียกชำระแล้ว
360,000,000 บาท

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)